Condoleezza Rice

Condoleezza Rice, Ph.D. (kadhâng èsebbhut  Condi Rice) (lahèr 14 November 1954), panèka mantan Sekretaris Naghârâ AS. Salèrana panèka bâbinè' Afrika-Amerika partama, orèng Afrika-Amerika kaduwâ' (salastarèna Colin Powell), bân bâbinè' kaduwâ' (salastarèna Madeleine Albright) sè ollè jabadhân ka'dinto.

Rice panèka Panasèhat Keamanan Nasional AS dâ' Prèsidèn George W. Bush è periode partamana. Salèrana panèka orèng Afrika-Amerika kaduwâ' bân bâbinè' partama sè ollè jabadhân mènangka Panasehat Keamanan Nasional.

È bulân November 2004, Bush matabâr salèrana dâ' ka Senat AS ghâbây aghentè'è Colin Powell mènangka Sekretaris Naghârâ. Tangghâl 26 Januari 2005, Senat AS mabâdâ pèlèyan bân calon sèttongnga, kalabân hasèl sowara 85-13, bân Rice lajhu èlanti' pas è arè jârèya.

 Awwâl odi' bân pendidikan 
Rice lahèr è Birmingham, Alabama mènangka ana' tong-sèttongnga Angelena Rice bân John Wesley Rice, Jr. Eppa'na panèka pandhita è Gereja Presbyterian Westminster bân èbhuna panèka ghuru musik.

Taon 1967, kalowarghâna apinda ka Denver è bâkto eppa'na narèma jabadhân administratif è Universitas Denver. Nyamana panèka variasi istilana lagu Italia con dolcezza sè aropa'aghi pètodhu ghâbây amain “kalabân manis”.  

Rice ghi' aomor bâllu' taon è bâkto kanca sakola'ânna, Denise McNair matè èperrè bom è Gereja Baptis Sixteenth Street, sè jama'ah bâkto panèka mayoritas orèng Afrika-Amerika, sareng panyokongnga bhângsa kolè' potè è tangghâl 15 September 1963. Rice abâlâ jhâ' bâkto kènè'na panèka bâkto parmosowan ras, sè ngajhâri ghâbây alabân dâ' parmosowan,tor penting dhâddhi  “duwâ' kalè lebbi bhâghus” ètèmbhâng non-minoritas.http://www.racematters.org/lessononlifecondoleezzarice.htm

 Karir 
Rice panèka panyokong palèng kowat dâ'  invasi AS ka Irak taon 2003. Saellana Irak aberri'  deklarasina jhâ' andi' sanjhâta pemusnah massal dâ' ka PBB tangghâl 8 Desember 2002, Rice sè nolès bân ngèrèm  editorial ka The New York Times sè ajudul "Why We Know Iraq Is Lying" ("Arapa kaulâ sadhâjâ tao jhâ' Irak teppa'na congocoh").

Bulân Agustus 2004, majalah Forbes ngangka' Rice mènangka bâbinè' kalabân kakobâsa'an Palèng kowat È dhunnya.http://www.forbes.com/finance/lists/11/2004/LIR.jhtml?passListId=11&passYear=2004&passListType=Person&uniqueId=MTNG&datatype=Person&partner=msnbc 

 Prospek jhâman adâ' 
Saellana pèlèyan umum prèsidèn AS taon 2004,  host radio Republican nyokong Rice ghâbây nyalon mènangka Prèsidèn dâlem pèlèyan umum  Prèsidèn AS taon 2008.

 Trivia 

 Rice pan bârâmpan kalè dâlem wawancara nyata'aghi jhâ' salèrana terro dhâddhi Komisioner National Football League.
 Rice ghi' ta' akabin.
 Rice amanfa'ataghi latèyan pianona ghâbây ngèrèngè cello Yo-Yo Ma dâlem amain Violin Sonata in D minor karya Johannes Brahms è Constitution Hall è bulân April 2002 http://www.redludwig.com/news/archive/042402.html
 Bulân November 2004, Rice ajhâlâni operasi ghâbây makalowar tumor fibroid sè ta' bhâbhâjâ dâri rahimma.

 Sombher-sombher